Ulmo Ratiopharm

Ulmo „Ratiopharm“ (užrašoma ratiopharm Ulm) – Vokietijos krepšinio klubas iš Ulmo miesto Badeno-Viurtembergo žemėje. Įkurtas 2001 metais. Pavadintas pagal farmacijos kompaniją – pagrindinį rėmėją „Ratiopharm“.

Istorija 
Komanda įkurta anksčiau iširusios „SSV Ulm 1846“ vietoje. Pradėjo rungtyniauti kaip Ulmo „GmbH“ antrojoje Bundeslygoje. 2006 m. Ulmo „Ratiopharm“ pakilo į pagrindinę Bundeslygą. 2011–2012 m. sezone Vokietijos pirmenybėse užėmė antrąją vietą ir iškovojo galimybę varžytis Europos taurėje (tapo nuolatine šio turnyro dalyve). 2015–2016 m. pakartojo savo pasiekimą, Vokietijoje užimdami antrą vietą. Taip pat keletą kartų pateko tarp Vokietijos taurės prizininkų. Ulmo klubas laimėjo 2022–23 m. Bundeslygos sezoną ir pirmąkart tapo Vokietijos čempionais.

Laimėjimai 
 Vokietijos krepšinio lyga (2023 m.)
 2-oji Vokietijos krepšinio lyga (2006 m.)

Treneriai 
  Tom Ludwig (2001 m.)
  Mike Taylor (2003–2011 m.)
  Thorsten Leibenath (2011–2019 m.)
  Jaka Lakovič (2019–2022 m.)
 / Anton Gavel (2022–)

Šaltiniai 

Vokietijos krepšinio klubai